**REFERAT FRA HOVEDSTYREMØTE I GRESVIK IF TORSDAG 18. OKTOBER 2012**

Tilstede: Morten Helminsen (DL), Morten Karlsen, Stian Martinsen, Hilde Rossing, Kjetil Føreid, Freddy Magnussen, Ingrid M. Sandrud og Svein Thoresen

**SAKSOPPFØLGING**

# Foreningen har fått takk fra Kari Simensen etter foreningens brev til henne med takk for innsamlede midler ved Jans båre.

# Branntekniske tegninger for kjelleren i klubbhuset i Trondalen må fortsatt justeres litt før de kan sies å være ferdige.

# Søknadsprosessen i forbindelse med ny garasje og kiosk i Trondalen er i gang. Daglig leder orienterte ellers om fremdriften i boligprosjektet i Trondalen.

# Trenerkontraktenes innhold er i ferd med å gjøres ferdig.

**ØKONOMI**

Vår forening har pr. 30. september drøye 900.000 kroner innestående i bank. Driftsresultat pr. samme dato er med finansutgifter på minus 246.000 kroner. Vi har blant annet tjent for lite på GIF-cupen gjennom for store innkjøp og dårligere salg under cupdagene på grunn av dårlig vær. Dette er det vanskelig å gardere seg mot. Hovedstyret hadde som vanlig en lang diskusjon om muligheter for økte inntekter der en av konklusjonene ble at det må satses hardere på papirsalg hos de av lagene som er svake på dette.

**ORIENTERING FRA GRUPPENE**

BIG: Virksomheten går veldig bra med alle gruppene i gang. 1. klasse på Slevik skole og maxi-grupper fra barnehager spesielt nevnt. Her skjer aktiviteten på Gressvik ungdomsskole. Ledere og trenere i BIG –05 har fått spesiell foreldreskryt og dette er gledelig. Jenter -05 viser veldig interesse for fotball og her er det en liten utfordring i å få inn litt håndball også. Hyggekveld for hele gruppa er planlagt i november.

Fotball: A-laget har slitt med keeperplassen, men nå er Patrick Arntzen klar. Østsiden er ute etter to av våre spillere og Trosvik etter en. Begge klubbene har gått korrekt frem vis a vis oss. 99-laget mangler trener og en av trenerne på -98 vil bli spurt om å bidra. Dette kan bli et problem når kampene begynner, men dette tas opp på møter etter hvert. Når hallprosjektet på grusbanen skal utføre som en skoleoppgave må det «blåses opp» i størrelse for å bli godkjent, men det betyr jo ikke at det eventuelt må bygges like stort. Ellers blir det juniorlag neste år.

Håndball: Jenter – 03, - 02 og – 01 er i gang etter sen seriestart. Det samme gjelder Gutter – 02. Jenter – 12 (ett lag), Jenter – 13 (to lag) og Jenter – 14 (to lag) er alle ubeseiret. Jenter – 15 har hatt en tøff start ed flere tap, men viser god innsats. Jenter – 18 fungerer bra og har hatt to seire og tap så langt. Seniorlagene sliter litt og håpet er at de holder seg i sine divisjoner. I Gressvikhallen er det nå merket opp minihåndball-baner og gruppa vil gjerne arrangere turneringer i det formatet.

**EVENTUELT**

# Gressvik-dagene er avviklet med stor tilfredshet med foreningens innsats, men daglig leder ønsker fritak for vervet i den komiteen neste år.

# Vi tar en ny runde med politiattester.

# Hilde tar seg av organiseringen med utlevering av årets julekalendere.

# Forsikringsselskapet IF har midler til barneidrett og vi søker om støtte til innkjøp av nye 5`er-mål til fotballen og ellers til arrangement av en minihåndball-turnering.

# Bør foreningen ha sin egen side på Facebook? Leder Kjetil undersøker.

# Grupper og lag har frist til 15. november med å sende sine budsjettforslag for 2013 til daglig leder.

# Hvis det blir gode snøforhold til vinteren vil GIF gjerne arrangere skirenn. Det må da tenkes på å få tak i startnumre.

**NESTE MØTE I HOVEDSTYRET BLIR TORSDAG 15. NOVEMBER**

Oksviken, 29. oktober 2012

Svein Thoresen, sekretær